NYNORSK

**RETTLEIAR TIL UTFYLLING AV ÅRLEG RAPPORTERINGSSKJEMA FOR STAMFISK**

Ifølge akvakulturdriftsforskrifta sin § 45 *Årlig rapportering for stamfisk* skal det frå akvakulturanlegg med stamfisk av laks, aure og regnbogeaure på land rapporterast til Fiskeridirektoratet innan 15. juli kvart år, om opplysingar på lokalitetsnivå for kvar årsklasse for perioden 1. juni føregåande år til og med 31. mai inneverande år.

Det er landlokaliteten som stryk stamfisk som skal rapportere. Løyve til akvakultur av stamfisk i sjøvatn må omfatte ein eigna og klarert landlokalitet, jf laksetildelingsforskrifta sin § 28 andre ledd. Dersom det er gitt dispensasjon for stryking av stamfisk ved ein annan landlokalitet enn den som er klarert, skal denne landlokaliteten rapportere.

**Selskapsinformasjon**

* **Organisasjonsnummer:** Skriv inn organisasjonsnummer for selskapet som er innehavar av tillatinga det vert rapportert for. Dersom det vert rapportert frå fleire innehavarar må du bruke fleire skjema.
* **Lokalitetsnummer:** Skriv inn lokalitetsnummer for landanlegget som rapporterer. Dersom det er gitt dispensasjon for stryking av stamfisk ved ein annan landlokalitet enn den som er klarert, skal ein oppgje den landlokaliteten som er nytta.
* **Tillatingsnr. (landlokalitet):** Skriv inn dei løyva det skal rapporterast for. Skil løyva med komma (,).

**Innsendar**

* **Namn, e-postadresse og telefonnummer** skal oppgjevast for personen som rapporterer.

**Rapportering pr. tillating**

* **Lokalitetsopplysingar:** Fyll inn lokalitetsnummer og lokalitetsnamn på sjølokaliteten der stamfisken stod det siste året før den vart landsett for stryking, og kva for tillating stamfisken inngår i. Bruk fleire rader om nødvendig.
* **Utsett:** Ein skal rapportere talet på fisk utsett, året for utsett og om fisken vart sett ut vår eller haust.
* **a) Talet på fisk stroken (stk):** Ein skal oppgje kor mange hoer, hannar, og ev. kor mange stamfisk frå sikringspopulasjonen (dersom brukt) som er stroke.
* **b) Tap (stk):** Ein skal oppgje totalt tal på fisk som er tapt og årsak, for heile produksjonssyklusen.
* **c) Tal på rognkorn (mill. stk):** Ein skal oppgje kor mange rognkorn som er befrukta (innlagte rognkorn), produsert (totalproduksjon av rogn fram til levering), levert (sal, etc.), restbehaldning etter levering, og sikring (dersom det er brukt stamfisk frå sikringspopulasjon til stryking, skal ein oppgje totalt tal på rognkorn som er produsert frå sikringsfisk).

**Avvik**

I kommentarfeltet skal det skrivast inn dersom det er avvik frå biologisk avstamming, opphav, planlagt avlsmål, avlsmetode og seleksjonsintensitet, og dette skal ein oppgje med årsak.

**Innsending**

Skjemaet skal sendes inn elektronisk på e-post til postmottak@fiskeridir.no innan 15.juli 2011.